Petrolprysdaling in Januarie verwagMotoriste kan moontlik nóg ‘n daling in die petrolprys in Januarie verwag. Internasionale petroleumprodukpryse is tot dusver deur die loop van Desember laer as gedurende November. Die rand was ook tot dusver ietwat sterker teenoor die dollar as in November. “Indien hierdie tendense voortduur, kan die prys van petrol in Januarie met ongeveer 5c per liter daal, en die prys van diesel met ongeveer 20c per liter. Indien die leiheffing (slate levy) van 15,36c ook in Januarie weer tot 0c teruggeskryf word, kan die totale prysdalings onderskeidelik sowat 20c en 35c wees,” het Paul Joubert, senior navorser by die Solidariteit Navorsingsinstituut (SNI) gesê. “Vir ŉ voertuig met ŉ petrolverbruik van 14 km/l sal dit ŉ besparing van sowat R25 op ŉ rit van Kaapstad na Pretoria beteken,” het Joubert bygevoeg.